Document ID: 31995R1961

Ir-Regolament tal-Kummissjoni (KE) Nru 1961/95
tad-9 ta’ Awissu 1995
li jemenda r-Regolament (KE) Nru 3175/94 li jipprovdi regoli dettaljati ta’ applikazzjoni għall-arranġamenti speċifiċi għall-provvista ta’ prodotti ta’ ċereali lill-Gżejjer Eġej iż-żgħar u li jistabbilixxi bilanċ tat-tbassir tal-provvista
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2019/93 tad-19 ta’ Lulju 1993 li jintroduċi miżuri speċifiċi għall-Gżejjer Eġej iż-żgħar dwar ċerti prodotti agrikoli [1], kif l-aħħar emendat bir-Regolament tal-Kummissjoni (KE) Nru 1363/95 [2], u b’mod partikolari l-Artikolu 4 tiegħu,
Billi r-Regolament tal-Kummissjoni (KEE) Nru 2958/93 [3], kif l-aħħar emendat bir-Regolament (KE) Nru 1802/95 [4], jistipula regoli dettaljati komuni għall-implimentazzjoni ta’ l-arranġamenti speċifiċi għall-provvista ta’ ċerti prodotti agrikoli lill-Gżejjer Eġej iż-żgħar;
Billi, biex jittieħed kont tal-prattiċi kummerċjali speċifiċi għas-settur taċ-ċereali, ir-Regolament tal-Kummissjoni (KE) Nru 3175/94 [5] jipprovdi regoli dettaljati, b’żieda ma’ jew b’deroga mid-dispożizzjonijiet tar-Regolament (KEE) Nru 2958/93; billi, biex jintlaħaq l-għan ta’ l-arranġamenti tal-provvista stipulat fir-Regolament (KEE) Nru 2019/93 u, b’mod partikolari, biex jittaffa l-iżvantaġġ naturali tal-Gżejjer Eġej iż-żgħar mingħajr ma jiġi jxekkel l-iżvilupp tal-produzzjoni lokali, 12000 tunellata ta’ xgħir prodott fil-gżira ta’ Limnos għandhom jiġu permessi jikkwalifikaw għal dawk l-arranġamenti, bil-kundizzjoni li dik il-kwantità ta’ xgħir tkun żejda għall-ħtiġiet speċifiċi ta’ dik il-gżira; billi l-ammont ta’ għajnuna fissa li għandha tingħata għall-provvista ta’ dak il-prodott mill-gżira ta’ Limnos lill-Gżejjer eġej iż-żgħar għandha tkun stabbilita;
Billi l-miżuri pprovduti f’dan ir-Regolament huma skond l-opinjoni tal-Kumitat Amministrattiv taċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 3175/94 huwa permezz tal-preżenti emendat kif ġej:
1. Is-segwenti l-Artikolu 2° għandu jiżdied:
"Artikolu 2a
1. L-għajnuna fissa ta’ ECU 15 kull tunellata ffissata fl-ewwel inċiż ta’ l-Artikolu 1(1) tar-Regolament (KEE) Nru 2958/93 għandha tingħata għal kwantità ta’ 12000 tunellata fis-sena għall-provvista ta’ xgħir maħsud fuq il-gżira ta’ Limnos lill-Gżejjer Eġej iż-żgħar.
2. Ebda għajnuna ma għandha tingħata għall-provvista ta’ xgħir li taqa’ taħt il-kodiċi NM 1003 fuq il-gżira ta’ Limnos."
2. L-Anness għandu jiġi sostitwit bl-Anness li jinsab ma’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Awissu 1995.

Labels: 18
3
17
5